Diari Oficial de la Generalitat Valenciana


Sumari del DOGV 5070, del 12-08-2005 (2005/9411)

Informació pública de la subhasta número S2005R1276001003.
----------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9411


Organisme emissor
:   Agència Estatal d'Administració Tributària. Delegació de Castelló de la Plana

Tipus de document
:   Anunci

Informació pública de la subhasta número S2005R1276001003. [2005/F9411]
  
El cap de la Dependència de Recaptació de la Delegació de l'Agència Estatal d'Administració Tributària (AEAT) de Castelló, fa saber:
  
Que de conformitat amb el que s'establix en l'article 146 del Reglament General de Recaptació aprovat pel Reial Decret 1.684/1990, de 20 de desembre, havent-se dictat acord amb data 22 de febrer de 2005 en què es decreta la venda dels béns embargats en procediment administratiu de constrenyiment, es disposa la venda dels béns que es detallaran tot seguit, mitjançant subhasta que tindrà lloc el dia 5 d'octubre de 2005 a les 09.30 hores a la sala de subhastes de la Delegació de la AEAT de Castelló, situada a la plaça de l'Hort de Soguers, 4.
  
En compliment de l'article 146 del reglament esmentat, es publica el present anunci i s'advertix les persones que desitgen prendre part en la subhasta, del següent:
  
1r Els béns a subhastar estan afectats per les càrregues i gravàmens que figuren en la descripció dels béns, i que consten en l'expedient, els quals queden subsistents sense que puga aplicar-se a la seua extinció el preu de la rematada.
  
2n La subhasta se suspendrà en qualsevol moment anterior a l'adjudicació dels béns si es realitza el pagament del deute, interessos i costes del procediment.
  
3r Els licitadors podran enviar o presentar les seues ofertes en sobre tancat des de l'anunci de subhasta fins a una hora abans del començament d'esta, sense perjuí que puguen participar personalment en la licitació amb postures superiors a la del sobre. Les dites ofertes, que tindran el caràcter de màximes, seran registrades al Registre General de la Delegació de la AEAT, i hauran d'anar acompanyades de xec conformat, estés a favor del Tresor Públic per l'import del depòsit, o del NRC justificatiu de la seua constitució telemàtica, de acord amb la Resolució 5/2002, de 17 de maig, del director general de l'Agència Estatal de l'Administració Tributària.
  
Els licitadors podran presentar ofertes a través de la pàgina web de l'Agència Tributària http://www.aeat.es/, d'acord amb el que s'establix en la Resolució 5/2002, de 17 de maig (BOE 24.05.2002), del director general de l'Agència Estatal de l'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
4t Tot licitador haurà de constituir davant de la mesa de subhasta, depòsit de garantia, en metàl·lic o xec conformat a favor del Tresor Públic, que serà almenys del 20% del tipus d'aquella, depòsit que s'ingressarà en ferm en el Tresor si els adjudicataris no satisfan el preu de la rematada, sense perjuí de les responsabilitats en què incorreran pels majors perjuís que sobre l'import del depòsit origine la inefectivitat de l'adjudicació.
  
També es podrà constituir el depòsit de garantia a través d'una entitat col·laboradora adherida per via telemàtica, associant-lo a un número de referència complet (NRC) que permeta la seua identificació, d'acord amb el que s'establix en la Resolució 5/2002, de 17 de maig (BOE 24.05.2002), del director general de l'Agència Estatal de l'Administració Tributària.
  
5é En cas que no resulten adjudicats els béns en una primera licitació, la mesa de subhasta podrà realitzar una segona licitació, si ho considera procedent, i fixar el nou tipus de subhasta en el 75% de l'import de la primera licitació, o bé anunciarà la iniciació del tràmit d'adjudicació directa que es portarà a terme, d'acord amb l'article 150 del Reglament General de Recaptació.
  
6é L'adjudicatari haurà d'entregar en l'acte, o dins dels cinc dies següents, la diferència entre el depòsit constituït i el preu d'adjudicació.
  
L'ingrés, en el termini establit, de la diferència entre el preu d'adjudicació i l'import del depòsit constituït, es podrà realitzar a través d'Internet en la direcció http://www.aeat.es/, en l'opció «pagament d'impostos, pagament de liquidacions practicades per l'administració».
  
Així mateix, l'adjudicatari podrà realitzar a través d'Internet, en la direcció abans mencionada, l'ingrés de l'import total del preu d'adjudicació, cosa que haurà de comunicar a la mesa de subhasta. En este cas una vegada efectuat l'ingrés l'Agència Tributària procedirà a alçar la retenció realitzada sobre el depòsit constituït per l'adjudicatari.
  
7é Si quedaren béns sense adjudicar, s'iniciarà el tràmit d'adjudicació directa, per un termini màxim de sis mesos, i es podran presentar ofertes en sobre tancat, a partir d'este moment, a la mesa de subhastes.
  
La mesa de subhasta obrirà les ofertes presentades a l'acabament del termini del mes des de l'inici, i podrà procedir a l'adjudicació dels béns si alguna d'estes es considera suficient en aquell moment. En cas contrari, s'anunciarà l'extensió a un mes més per a presentació de noves ofertes, o millora de las ja existents, sense perjuí de la validesa de les ofertes presentades fins al moment, i així successivament amb el límit total de sis mesos.
  
El preu mínim en adjudicació directa serà el tipus de subhasta en primera licitació quan no s'haja considerat procedent celebrar una segona licitació; si hi haguera hagut segona licitació no hi hauria preu mínim.
  
Així mateix es podran presentar ofertes a través de la pàgina web de l'Agència Tributària http://www.aeat.es/, d'acord amb el que s'establix en la Resolució 5/2002, de 17 de maig (BOE 24.05.2002), del director general de l'Agència Estatal de l'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
8é L'Agència Tributària es reserva el dret a demanar l'adjudicació per a l'estat del bé que no haguera sigut objecte de rematada, conforme al que s'establix en l'article 158 del Reglament General de Recaptació.
  
9é Quan es tracte de béns que s'inscriuen en registres públics, els licitadors es conformaran amb els títols de propietat que hagen aportat a l'expedient, sense dret a exigir-ne altres. Estos títols estaran a disposició dels interessats a les oficines de la Dependència de la AEAT de Castelló, on es podran examinar tots els dies hàbils a partir de la publicació del present anunci, des de les 09.00 a las 14.00 hores, fins al dia anterior al de la celebració de la subhasta. En cas de no estar inscrits els béns en al Registre, l'escriptura d'adjudicació és títol, mitjançant el qual es pot efectuar la immatriculació en els termes previstos en l'article 199.b) de la Llei Hipotecària, i en els restants casos caldrà ajustar-se al que s'establix en el títol VI de la dita llei.
  
10é Totes les despeses i imposts derivats de la transmissió, inclosos els derivats de la inscripció en el Registre de la Propietat de l'orde de cancel·lació de càrregues no preferents, seran a càrrec de l'adjudicatari.
  
Respecte a l'estat de deutes amb la comunitat de propietaris, que pogueren existir, dels habitatges o locals, l'adjudicatari exonera expressament la AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i seran a càrrec seu les despeses que queden pendents de pagament.
  
11é El procediment de constrenyiment solament se suspendrà en els termes i les condicions assenyalats en l'article 165 de la Llei General Tributària (Llei 58/2003, de 17 de desembre).
  
En tot allò no previst en este anunci cal ajustar-se al que es preceptua en les disposicions legals que regulen l'acte.
  
Relació de béns que s'han de subhastar: subhasta núm. G5997D4832889063
  
Lot u:
  
Deutor: Gestadim
  
Tipus de subhasta en primera licitació: 7.456,64 euros
  
Trams: 500,00 €
  
Depòsit: 1.491,32 €
  
Tipus de dret: ple domini
  
Urbana: 1/122a part indivisa corresponent a la plaça d'aparcament núm. 79 A, ubicada en la segona planta de l'edifici situat a Burriana, carretera de Nules, s/n, de 19,70 m2.
  
És la finca núm. 41.439, inscrita en el Registre de la Propietat núm. 1 de Nules, al tom 1310, llibre 501, foli 202. Anotació d'embargament lletra E.
  
Valorat en: 7.456,64 euros.
  
Càrregues: no consten càrregues.
  
Lot dos:
  
Deutor: Gestadim
  
Tipus de subhasta en primera licitació: 7.456,64 euros
  
Trams: 500,00 €
  
Depòsit: 1.491,32 €
  
Tipus de dret: ple domini
  
Urbana: 1/122ª part indivisa corresponent a la plaça d'aparcament núm. 83 A, ubicada a la segona planta de l'edifici situat a Burriana, carretera de Nules, s/n, de 19,70 m2.
  
És la finca núm. 41.439, inscrita en el Registre de la Propietat núm. 1 de Nules, al tom 1210, llibre 501, foli 202. Anotació d'embargament lletra D.
  
Valorat en: 7.456,64 euros.
  
Càrregues: no consten càrregues.
  
Lot tres:
  
Deutor: Construcciones Belpas
  
Tipus de subhasta en primera licitació: 69.600,00 euros
  
Trams: 2.000,00 €
  
Depòsit: 13.920,00 €
  
Tipus de dret: ple domini
  
Urbana: Local 39 i àtic, situat al carrer de Sebastián Elcano, del Grau de Castelló, que forma xamfrà amb el carrer de Gravina; destinat a habitatge de la porteria, amb entrada independent per la porta que recau al vestíbul de la casa. Superfície útil: 45,49 m2. Té atorgada qualificació d'habitatge de renda limitada subvencionada.
  
És la finca núm. 33122, inscrita en el Registre de la Propietat núm. 1 de Castelló, al tom 1147, llibre 437, foli 121. Anotació d'embargament lletra A.
  
Valorat en 69.600,00 euros.
  
Càrregues i gravàmens anteriors: Servitud recíproca de llums i vistes.
  
Lot quatre:
  
Deutor: José de la Torre Nebot
  
Tipus de subhasta en primera licitació: 14.068,33 euros
  
Trams: 500,00 €
  
Depòsit: 2.813,66 €
  
Tipus de dret: ple domini
  
1/6 part indivisa de la urbana: casa habitació situada a Burriana, carrer de la Misericòrdia, núm. 81. Superfície: 87 m2.
  
És la finca núm. 19.499, inscrita en el Registre de la Propietat núm. 1 de Nules, al tom 1203, llibre 432, foli 163. Anotació d'embargament lletra E.
  
Valorat en 14.068,33 euros.
  
Càrregues i gravàmens anteriors:
  
Hipoteca a favor de Bancaixa. En escrit de data 24.02.2004, l'entitat comunica que el préstec hipotecari està cancel·lat.
  
Lot cinc:
  
Deutor: José Manuel Sánchez Pérez
  
Tipus de subhasta en primera licitació: 111.047,63
  
Trams: 2.000,00
  
Depòsit: 22.209,52
  
Tipus de dret: ple domini
  
Urbana: habitatge tipus B-1, a la 9a planta, a la dreta de l'escala, mirant la façana des del carrer de prolongació de la del Bisbe Salinas, de l'edifici situat a Castelló, amb façanes a la av. Columbretes i al carrer de prolongació O. Salinas. Superfície construïda: 103,90 m2 i útil: 82,82 m2.
  
És la finca núm. 22.826, inscrita en el Registre de la Propietat núm. 1 de Castelló, al tom 978, llibre 268, foli 122. Anotació d'embargament lletra B.
  
Valorat en: 114.290,00 euros.
  
Càrregues i gravàmens anteriors:
  
Hipoteca a favor de Caixa d'Estalvis de Catalunya. En escrit de data 25.07.2005 l'entitat comunica que el pendent d'esta finca puja a 3.242,37 euros.
  
Lot sis:
  
Deutor: José Manuel Sánchez Pérez
  
Tipus de subhasta en primera licitació: 59.599,12
  
Trams: 1.000,00
  
Depòsit: 11.919,82
  
Tipus de dret: ple domini
  
Urbana: paller situat al carrer de Ruejo, núm. 2 de Jérica (Castelló), amb una superfície de 22 m2.
  
És la finca núm. 3.679, inscrita en el Registre de la Propietat de Viver, al tom 94, llibre 20, foli 180. Anotació d'embargament lletra A.
  
Valorat en: 60.720,00 euros.
  
Càrregues i gravàmens anteriors:
  
Hipoteca a favor de Caixa d'Estalvis de Catalunya. En escrit de data 25.07.2005 l'entitat comunica que el pendent d'esta finca puja a 1.120,88 euros.
  
Castelló de la Plana, 27 de juliol de 2005.- El cap de la Dependència: Arturo Rodríguez Serrano.